b'\n_START_ARTICLE_\nAleksa Demnievski\n_START_SECTION_\n\xc5\xbdivljenjepis\n_START_PARAGRAPH_\nDemnievski, \xc4\x8devljar, je leta 1926 postal \xc4\x8dlan KPJ. Med letoma 1928 in 1932 je \xc5\xbeivel v Moskvi, kjer je kon\xc4\x8dal \xc5\xa1olanje na Komunisti\xc4\x8dni univerzi narodnostnih manj\xc5\xa1in Zahoda. Nato je deloval na razli\xc4\x8dnih politi\xc4\x8dno-kulturnih podro\xc4\x8djih Moskovske oblasti, dokler ni med leti 1934/35 postal pomo\xc4\x8dnik politi\xc4\x8dnega komisarja artilerijskega diviziona Rde\xc4\x8de armade._NEWLINE_Leta 1936 je odpotoval v \xc5\xa0panijo, kjer se je pridru\xc5\xbeil mednarodnim brigadam. Postal je major in poveljnik Bataljona \xc4\x90uro \xc4\x90akovi\xc4\x87 in Brigade Georgi Dimitrov. Zaradi te\xc5\xbeke rane in posledi\xc4\x8dne amputacije noge je bil umaknjen iz fronte in poslan v Krim. Od tam se je decembra 1944 vrnil nazaj v Jugoslavijo, kjer je postal poveljnik 15. korpusa._NEWLINE_Po vojni je postal pomo\xc4\x8dnik poveljnika 5. armade, poveljnik zaledja 1. armade, na\xc4\x8delnik Uprave za izvenarmadno vpra\xc5\xa1anje DSNO, na\xc4\x8delnik oddelka IV. uprave,... Oktobra 1958 je bil upokojen.'